Δεν υπάρχει σαφής απάντηση στο ερώτημα αυτό. Κάθε φάση της θεραπείας της εξωσωματικής γονιμοποίησης εμπεριέχει διαφορετικές σωματικές ή ψυχολογικές δυσκολίες.  Η διαδικασία της ωοληψίας ως επεμβατική διαδικασία είναι σχετικά επίπονη , διενεργείται όμως υπό μέθη γεγονός που κάνει μη αντιληπτό τον σωματικό πόνο. Η διαδικασία της εμβρυομεταφοράς είναι ανώδυνη αλλά ταυτόχρονα είναι η έναρξη μιας επόμενης φάσης, αυτής της αναμονής για το αποτέλεσμα του τεστ κύησης. Για πολλά ζευγάρια αυτό το στάδιο είναι πιο ‘’επίπονο’’ καθώς συνοδεύεται από αυξημένο άγχος και στρες. Οι ειδικοί ιατροί και όλο το προσωπικό του Κέντρου Βιογενετικής θα είναι δίπλα σας οποτεδήποτε χρειάζεται.